## Skal vi tilføje dansk mester i en DIF-anerkendt sportsgren til Kriterier for biografier?
Når jeg kigger på lige p.t. er der tre kriterier:
Det overvejer om det ikke skulle udvides med en fjerde:
Baggrunden er , hvor en person (umiddelbart - det er endnu ikke bekræftet!) har vundet DM i "wakeskating". Wakeskating er en sportsgren under Dansk Vandski & Wakeboard Forbund, der igen er et forbund under Danmarks Idræts-Forbund. I virkeligheden har vi allerede en masse mennesker, der har fået oprettet artikler uden egentligt at have den nødvendige notabilitet. Prøv at kigge på Danske mesterskaber i atletik 1903. De første fem navne, for hvem der er oprettede artikler (Harald Grønfeldt, Axel Petersen (1880-1962), Julius Jørgensen, Knut K. Stamsø (er i øvrigt nordmand!) og Robert Madsen) har i praksis ikke den nødvendige notabilitet. Det samme gør sig i øvrigt gældende, hvis vi kigger på de danske mesterskaber i atletik 2011. Hverken Andreas Trajkovski, Jesper Simonsen, Mike Kalisz, Nicklas Hyde eller Jacob Fabricius Riis har andet at bære deres notabilitet i. Jeg er godt klar over at DaWiki er "Wikipedia på dansk" og ikke "Danmarks Wikipedia", men jeg synes det vil være synd at fjerne så mange artikler og jeg mener, at et dansk mesterskab i en DIF anerkendt disciplin (der ikke er et ungdomsmesterskab) er stort nok til at bære. MVH Henrik (, ) 1. aug 2012, 09:02 (CEST)
Jeg er enig, men man behøver vel ikke lave en undtagelse for Danmark. Landsmestre og andre, der har gjort sig nationalt bemærket, kan vel siges at være notable jf. biografikriteriet om landsdækkende omdømme. -- () 1. aug 2012, 10:09 (CEST)
Selv om dansk mesterskab i diverse sportsgrene ikke er på listen over automatisk notabilitet er det ikke nødvendigt at slette dem. Ovennævnte liste er ikke et mindstekriterium men derimod en barre som hvis man passerer den er man 100% sikker, derunder er der en stor gråzone hvor man stadig kan være notabel, men ikke automatisk notabel. 
Jeg synes grænsen for automatisk notabilitet skal sættes ved nationalt mesterskab i en sportsgren, der er OL-anerkendt og ikke ved et nationalt mesterskab i en sportsgren, der er anerkendt af den nationale idrætsorganisation. Grunden til dette er at jeg ønsker ligestilling på tværs af lande og at det kan være svært at finde ud af hvilke sportsgrene idrætsorganisationen i Burkina Faso eller Turkmenistan har valgt at anerkende. Det er muligt et dansk mesterskab i wakeskating så ikke kvalificerer udøveren som automatisk notabel, men derfor kan den godt være notabel alligevel hvis vi synes artiklen har nok kød på sig. -- () 1. aug 2012, 10:25 (CEST)
